OpenLLM-France/wikimedia huggingface dataset:
# Fondo Nacional del Ahorro

El Fons Nacional d'Estalvi (FNA) és una institució bancària creada, mitjançant el Decret Extraordinari 3118 de 1968, per administrar les cessanties dels empleats públics i treballadors oficials de Colòmbia. A través de la Llei 432 de 1998 es va transformar en una empresa Industrial i comercial de l'Estat, de caràcter financer de l'ordre nacional, la qual cosa li va permetre ampliar el seu mercat al sector privat. El seu propòsit està directament relacionat amb els fins de l'Estat, especialment sobre els drets de tots els colombians a tenir un Habitatge digne i accedir a l'educació.

## Productes i serveis
### Cessantia

La cessantia és una prestació social de caràcter especial que constitueix un estalvi forçós dels treballadors per auxiliar-los en cas de quedar a l'atur, la qual s'ha de pagar per regla general en acabar el contracte de treball i de manera excepcional com a simple bestreta per pagar, adquirir, construir, millorar o alliberar gravàmens de béns arrels destinats a l'habitatge del treballador o per finançar, pagar matricules i altres conceptes d'educació del treballador, el cònjuge, company permanent i fills.
L'auxili de cessanties està protegit per la llei i per això en principi és inembargable, irrenunciable i incedible d'acord amb els articles 340, 343 i 344 del Codi Substantiu del Treball.

### Estalvi Voluntari Contractual (AVC)

És un compte individual en la qual, per mitjà d'un contracte, el consumidor financer es compromet a consignar una suma fixa en una data escollida per tal que a l'any de l'estalvi aquest pugui tenir accés a l'estudi de crèdit per a habitatge.

### Crèdit hipotecari per cessantia

És el préstec per a habitatge que atorga el Fons Nacional de l'Estalvi a l'afiliat per mitjà les seves cessanties, sota les modalitats de:
* Compra d'habitatge nou o usada.
* Construcció i millora d'habitatge.
* Alliberament del gravamen hipotecari.

### Crèdit hipotecari per AVC

És el préstec que el Fons Nacional de l'Estalvi li atorga a l'afiliat per Estalvi Voluntari Contractual (AVC) per a la compra d'habitatge sota les modalitats de:
* Compra d'habitatge nou o usada.
* Millora i construcció d'habitatge.
* Alliberament de gravamen hipotecari.

### Crèdit educatiu

És un préstec que finança fins al 100% del valor de la matrícula per a cada període acadèmic, en programes d'educació superior (pregrau, postgrau, especialització, mestratge, doctorat i postdoctorat, aquestes tres últimes a Colòmbia ia l'exterior). A més, carreres d'oficial o suboficial de les Forces Militars de la República de Colòmbia i de la Policia Nacional, educació continuada o cursos d'actualització i addicionalment crèdit per a estudis de l'idioma anglès.
Els usuaris del crèdit per a educació són: l'afiliat, el cònjuge o company permanent, fills, nets i nebots.

## Referències

* ↑ http://www.fna.gov.co/wps/portal/inicioFNA/Productos/CreditoEducativo/ Arxivat 2013-05-29 a Wayback Machine. Fondo Nacional del Ahorro, Crédito Educativo,. www.fna.gov.co
# Masoveria de Sobrevia

La Masoveria de Sobrevia és una masia de Seva (Osona) inclosa a l'Inventari del Patrimoni Arquitectònic de Catalunya.

## Descripció

Edifici principal de mitjanes proporcions, però amb diversos edificis auxiliars que donen al conjunt un aspecte rectangular.
L' entrada és rectangular de pedra treballada i acabada en una llinda amb data 1779. Totes les finestres són de pedra treballada i en una d' elles trobem la data en la llinda de l'any 1650. Davant la casa hi ha una cabana, i darrere aquesta una era. A la dreta de la casa un abeurador amb la data 1868.

## Història

L' antiga casa de Sobrevia, la trobem esmentada en el cens de 1626 (conegut sols pel Bisbat de Vic), i en el Nomenclàtor de la província de Barcelona de l'any 1860.

## Referències

* 1 2 3 «Masoveria de Sobrevia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Tsilitl

Tsilitl (en rus: Цилитль) és un poble del Daguestan, a Rússia, que en el cens del 2010 tenia 518 habitants. Pertany al districte rural de Mekhelta.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Zengpiyan

Zengpiyan és una cultura neolítica xinesa del sud del país. Rep el nom de la cova homònima on s'han trobat més restes d'aquesta comunitat, datades entre el 9000 aC i el 7500 aC. Els seus habitants usaven eines de pedra polida, fletxes i arpons i incloïen a la seva dieta cargols en abundància. Justament a partir de les closques barrejades amb fang cuit van crear una primitiva terrissa, entre les més antigues de la regió. S'ha suggerit que podrien haver domesticat animals, sense que les proves trobades siguin concloents. La cova funcionava com a refugi d'hivern i com a lloc d'enterrament i va ser abandonada per les freqüents inundacions que va començar a patir amb el canvi climàtic neolític.

## Referències

* ↑ Stark, Miriam T., ed. (2008-04-15). Archaeology of Asia. ISBN 9781405153034.
# Barbus luapulae

Barbus luapulae és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba al riu Luapula (Àfrica).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barna Putics

Barna Putics (Pécs, Hongria, 18 d'agost del 1984) és un jugador d'handbol hongarès del KC Veszprém. Va jugar dos partits amb el Futbol Club Barcelona.

## Trajectòria

* 2004-2008: KC Veszprém
* 2008: TUSEM Essen
* 2008: Futbol Club Barcelona.
* 2008-2009: RK Koper
* 2009-2010:GWD Minden
* 2010-2014: VfL Gummersbach
* 2014-...: Tremblay-en-France Handball.

## Guardons individuals

* Creu de plata del Mèrit de la República d'Hongria (2012)

## Referències

* ↑ «Barna Putics Profile». European Handball Federation. [Consulta: 5 gener 2012].
* ↑ www.handball-world.com Putics del Gummersbacher jugarà a França 8 de maig de 2014,
# Francisco Javier de Salas González

Francisco Javier de Salas González (Madrid, 1871 - Paracuellos de Jarama, 8 de novembre de 1936) fou un militar espanyol.

## Biografia

Fill del mariner i historiador Francisco Javier de Salas y Rodríguez-Morzo. El 1887 ingressà en el cos de l'Marina Espanyola a la fragata Asturias i comandà el canoner Ardilla durant la Guerra Hispano-estatunidenca (1898). Durant la Primera Guerra Mundial fou delegat del govern espanyol a bord de vaixells-hospital de l'armada italiana. Quan tornà a Espanya fou nomenat capità de fragata del canoner Laya, i el 1921 participa en els combats de Sidi-Driss en la retirada de les tropes espanyoles arran del desastre d'Annual. En 1923 va ser nomenat pel Rei Alfonso XIII Gentilhome de cambra amb exercici.
El 1924 és ascendit a capità de navili i nomenat agregat militar a Roma i adjunt a la Comissió Permanent Consultiva de la Societat de Nacions, amb la qual viatjà a París, Londres i Copenhague. Un cop deixà el càrrec, fou ascendit a contralmirall i comandant general de la divisió de creuers.
El 1931 fou ascendit a vicealmirall i nomenat cap d'estat major de l'Armada. Fou ministre de Marina sota dos dels governs de la II República que es van formar el 1935. En una primera etapa ocuparia la citada cartera ministerial entre el 3 d'abril i el 6 de maig sota la presidència d'Alejandro Lerroux. Posteriorment, entre el 14 de desembre i el 30 de desembre, la tornarà a ocupar sota la presidència de Manuel Portela Valladares.
En esclatar la guerra civil espanyola fou empresonat i assassinat durant les matances de Paracuellos de Jarama

## Obres

* Acciones navales modernas 1855-1900 (1903)
* Disciplina (1922, traducció d'E. B. Fenner)
* Marina Española de la Edad Media. Bosquejo histórico de sus principales sucesos en relación con las Coronas de Castilla y Aragón (1925)
* La guerra submarina alemanya 1916-1918 (inèdita)

## Enllaços externs

* Biografia a todoavante.es, publicat sota llicència Plantilla:CC BY-NC 3.0
# Marxa de les Comes

La Marxa de les Comes és una caminada de resistència no competitiva organitzada pel Centre Excursionista les Borges - Garrigues, que forma part del Circuit Català de Caminades de Resistència (CCCR) de la Federació d'Entitats Excursionistes de Catalunya (FEEC).
La 'Marxa de les Comes', que es celebra des de l'any 2022 en paral·lel a la Marxa Marxa les Borges - Riu Set, discorre a través d'un itinerari circular, amb sortida i arribada a Les Borges Blanques, principalment per camins, pistes forestals i corriols de les Garrigues amb l'objectiu de completar-les en menys de 11,22 hores. La distància de la marxa de les Comes és de 45,5 quilòmetres, amb un desnivell positiu de 1.250 metres i un desnivell acumulat de 2.510 metres, amb una cota mínima de 280 metres i una cota màxima de 658 metres. El seu traçat que recorrerà el paisatge típicament de secà i passarà per alguns dels punts més emblemàtics del nord i el centre de les Garrigues, concretament pels termes municipals les Borges Blanques, Juneda, Castelldans, Cervià de les Garrigues i l'Albi.

## Referències

* ↑ «2a Marxa de les Comes». Federació d'Entitats Excursionistes de Catalunya (FEEC). [Consulta: 4 març 2023].
* ↑ «Presentació de la 5a Marxa Borges Riu Set i 2a Marxa de les Comes». Les Borges TV. [Consulta: 4 març 2023].
* ↑ «Les Borges espera 400 persones a les dos marxes». Segre, 21-02-2023 [Consulta: 4 març 2023].
# Tsilínne (Crimea)

* Per a altres significats, vegeu «Tselínnoie».
Tsilínne (en (ucraïnès): Цілинне, en rus Целинное) és un poble de la República Autònoma de Crimea a Ucraïna, que el 2014 tenia 900 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Óblasts de Rússia

Rússia està dividida en 89 subjectes federals dels quals 48 són óblasts o províncies (en rus: область óblast, plural: Области óblasti), que al seu torn estan dividits en raions.
# Barbus longifilis

Barbus longifilis és una espècie de peix cipriniforme de la família dels ciprínids.

## Morfologia

Els mascles poden assolir els 26 cm de longitud total.

## Distribució geogràfica

Es troba a Àfrica: rius Nya-Barongo i Loama.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Coalició pan-verda

La Coalició pan-verda (en xinès: 泛綠聯盟), també anomenat el Grup pan-verd és una aliança política de la República de la Xina —comunament anomenada Taiwan— que està conformada pel Partit Democràtic Progressista, la Unió Solidària per Taiwan i el Partit per la Independència de Taiwan.
El nom es deu als colors del Partit Democràtic Progressista, que originalment va adoptar el verd, en part, perquè té un vincle amb el moviment ecologista. En contrast amb la Coalició pan-blava, la coalició pan-verda està a favor de la independència de Taiwan i en contra de la reunificació amb Xina. No obstant això els membres de les coalicions van moderar la seva política amb la finalitat d'obtenir major quantitat de vots.
# Focas (escriptor)

Foca o Focas (en llatí Foca, Phocas) va ser un escriptor i gramàtic llatí autor d'una vida de Virgili en versos hexàmetres de la que 119 línies es conserven en dos fragments. L'obra es titulava Vita Virgilii: a Foca Grammatico Urbis Romae Versibus edita, o amb l'afegit complementari Grammatico Urbis Romae perspicacissimo et clarissimo.
No se sap res de la seva vida ni de la seva època però és anterior a Priscià i Cassiodor perquè tots dos el mencionen. A part de l'obra citada va escriure In Aeneidem Virgilii, i dos tractats en prosa, De Aspiratione, i Ars de Nomine et Verbo.

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III) [Consulta: 22 desembre 2009]. Vol. 2 Pàg. 179
# Uglegorsk

* Aquest article tracta sobre la població de Sakhalín. Vegeu-ne altres significats a «Tsiolkovski».
Uglegorsk (rus: Углегорск) és una població de l'óblast de Sakhalín, a Rússia. El 2019 tenia 8.687 habitants. És la seu administrativa del districte homònim.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# İslâm Giray

«İslâm Giray» té aquests significats:

## Kans de Crimea

* İslâm I Giray
* İslâm II Giray
* İslâm III Giray
# Barnabus Oriani

Barnaba Oriani (Barnabus Oriani) va néixer el 17 de juliol de 1752 a Carignano, Piemont, i va morir el 12 de novembre de 1832 a Milà. Va ser un científic, astrònom i geodèsic italià.

## Biografia

Oriani va néixer a Carignano, després de cursar estudis elementals a la ciutat natal, va anar a estudiar a Milà, sota la tutela dels Barbabites, als quals s'uní posteriorment. Després de completar els seus estudis d'humanitats, Física, Matemàtica, filosofia i teologia, va ser ordenat sacerdot el 1775.
Quan Napoleó va establir la república de Llombardia, Oriani va refusar a prestar jurament contra la monarquia, el nou govern republicà va modificar el jurament de fidelitat per ell. Es va mantenir en la seva posició a l'observatori i va ser president de la comissió nomenada per a regular el nou sistema de pesos i mesures.
Quan la república va formar part del regne napoleònic, Oriani va ser guardonat amb la creu de ferro de la Llombardia i la Legió d'Honor, va ser nomenat comte i senador, i va ser nomenat per a mesurar l'arc del Meridià entre el zenit de Rímini i Roma.
Oriani va ser amic del monjo teatí Giuseppe Piazzi, el descobridor de Ceres. Oriani i Piazzi va treballar junts durant 37 anys, cooperant en moltes observacions astronòmiques.

## Astronomia

Oriani va treballar a l'observatori astronòmic de Brera a Milà el 1776, el 1778 va ser assistent d'astrònom i director el 1802. el 1778 va començar a publicar diverses dissertacions sobre objectes astronòmics, les Effemeridi di Milano (Efemèrides de Milà).
Va investigar en les àrees de la refracció astronòmica, l'obliqüitat de l'eclíptica i la teoria orbital, no obstant la seva gran aportació va ser la seva detallada investigació del planeta Urà, descobert per Sir William Herschel el 1781, calculant les seves que va publicar el 1793. El 1789, Oriani va millorar els seus càlculs al tenir en compte els efectes gravitacionals de Júpiter i Saturn.
A més de les seves contínues contribucions a les efemèrides, va publicar una sèrie de memòries sobre trigonometria esfèrica: les Memorie dell' Istituto Italiano, 1806-10, i les Istruzione suelle misure e sui pesi, 1831.
Degut al seu treball en astronomia, es va nomenar l'asteroide (4540) "Oriani" en honor seu. Aquest asteroide va ser descobert a l'observatori San Vittore de Bolonya a Itàlia el 6 de novembre del 1988.

## Notes

* 1 2 3 4 5 Catholic Encyclopedia
* ↑ «Alexandro Malaspina Research Centre». Arxivat de l'original el 2002-11-09. [Consulta: 17 març 2008].
* 1 2 Students for the Exploration and Development of Space
# Coll de la Maçana

«Coll de la Maçana» té aquests significats:
* Coll de la Maçana (Albanyà), collada del municipi d'Albanyà (Alt Empordà)
* Coll de la Maçana (Espolla), collada entre els municipis d'Espolla (Alt Empordà) i Argelers (Rosselló)
* Coll de la Maçana (Guixers), collada del municipi de Guixers (Solsonès)
# Dasyatis rhinoceros

Dasyatis rhinoceros és una espècie de peix de la família dels dasiàtids i de l'ordre dels myliobatiformes.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri. (italià)
* ↑ BioLib (anglès)
# Francesc Serra i Mestres

Francesc Serra i Mestres (Sabadell, 1940) és un físic català.

## Biografia

Es doctorà en ciències físiques a les universitats de Tolosa de Llenguadoc i Barcelona. Després treballà com a professor d'electrònica a la Universitat Politècnica de Catalunya, a la Universitat de Barcelona i a la Universitat Autònoma de Barcelona, on actualment és catedràtic emèrit.
Del 1987 a 2008 fou Director del Centre Nacional de Microelectrònica (CSIC) i del 1998 a 2001 fou el primer director de l'Escola d'Enginyeria de la Universitat Autònoma de Barcelona. Des de 1994 és membre de la Reial Acadèmia de Ciències i Arts de Barcelona i des de 1990 és membre de l'Institut d'Estudis Catalans.
Ha dut a terme la seva tasca investigadora en el camp de la instrumentació electromèdica a diferents empreses i en la física i la tecnologia dels dispositius electrònics semiconductors. En el terreny dels semiconductors i la microelectrònica, ha treballat en diversos departaments universitaris i en el Centre Nacional de Microelectrònica del CSIC.
El 1989 li fou atorgada la Medalla Narcís Monturiol al mèrit científic i tecnològic de la Generalitat de Catalunya i el 1998 el Premi de la Fundació Catalana per a la Recerca. El 1997 també fou nomenat Oficial de l'Orde de la Palmes Acadèmiques de la República Francesa.
El 2011 ha donat suport a les Consultes sobre la independència de Catalunya.

## Obres

* Evolució i límits de la microelectrònica (1994)
* Reports de la recerca a Catalunya: tecnologies de la informació i de les comunicacions (en col·laboració.

## Referències

* 1 2 «Excm. Sr. Francesc SERRA i MESTRES». [Consulta: 17 gener 2022].
* ↑ Blog conscienciacat Arxivat 2011-05-17 a Wayback Machine. mostra els noms d'algunes personalitats que votaren l'u d'abril de 2011 a Barcelona, entre ells el seu.

## Enllaços externs

* Biografia Arxivat 2011-09-06 a Wayback Machine. al web de la RACAB
* Biografia a xtec.es
# İsmail Galip Bey

İsmail Galip Bey (Istanbul, 1848 - 1895) fou un historiador i numismàtic turc, fill del gran visir İbrahim Edhem Paşa. Era germà de l'historiador Halil Ethem Eldem i d'Osman Hamdi Bey, director del museu imperial; aquest darrer li va encarregar classificar i augmentar la important col·lecció de monedes musulmanes del museu imperial. Va escriure diversos llibres sobre la matèria.

## Bibliografia

* Encyclopaedia of Islam, Brill Publishers, Leiden, s.v. "Ismāʿīl, Ghālib".
# Asclepius 21-29

Asclepius 21-29 és l'últim llibre del Còdex VI dels Manuscrits de Nag Hammadi (8, 65-78), i és, juntament amb el llibre anterior del mateix còdex, L'Oració d'Acció de Gràcies, un fragment en llengua copta del Discurs Perfecte atribuït a Asclepi.
El text grec original del Discurs Perfecte existia ja a inicis del segle iv, ja que el fragment final està inserit als Papirs Màgics (PGM III 551), i també el cita Lactanci a Divinae Institutiones, però la data de la seva composició ens és desconeguda. Hi ha una traducció llatina del text complet que porta per títol De Hermes Trismegist: llibre sagrat dedicat a Asclepi.

## Contingut

Aquests fragments trobats a Nag Hammadi són els capítols 21 al 29 del Discurs Perfecte en copte, i hi trobem els temes següents:
* El sexe com a misteri diví (21)
* Els déus terrenals, el caràcter diví de l'home, l'home creador de déus (22-24)
* La profecia: Mort i regeneració del cosmos (24-27)
* Sobre la mort i la immortalitat: el judici de les ànimes (27-29)
El text té el format d'un diàleg establert entre Hermes Trismegist i el seu deixeble Asclepi. Comença fent una comparació molt explícita entre les relacions sexuals i la iniciació als misteris sagrats. Aquesta associació també s'explica al Discurs sobre la Ogdòade i la Ennèade (NH VI, 7), però aquí és molt més clar. Segueix un discurs sobre l'origen i la naturalesa de l'home, on els éssers humans són considerats superiors als déus, perquè són menys limitats i la seva immortalitat l'adquireixen per l'aprenentatge i pel coneixement. A continuació el text sembla defensar la idolatria.
Continua el text amb un passatge que dona una imatge del cel i comença a explicar notícies greus. Hermes plora, en un passatge que commou, quan li expliquen la destrucció del món. però hi haurà una regeneració del món, que en un sentit misteriós ja ha començat. El text acaba amb una descripció de la destinació de l'ànima després de la mort. Quan deixa el cos, l'ànima és rebuda per un gran esperit que li permet ascendir si ha estat bona, però en cas contrari és feta presonera en una regió situada entre el cel i la terra i se la castiga amb crueltat.

## Referències

* ↑ Brashles, James, (et al.). "Asclepios 21-29". A: The Nag Hammadi Library in english. Leiden. E.J. Brill, 1996, p. 330 ISBN 9004088563

## Enllaços externs

* The Nag Hammadi Library "Asclepius 21-29". The Gnostic Society (anglès)